জয়পুরে অম্বর ফোর্টে জে ডি ভ্যান্স, রাজস্থানি রীতিতে মার্কিন ভাইস প্রেসিডেন্টকে রাজকীয় অভ্যর্থনা

ওয়েবডেস্ক: ভারত (India) সফরে রয়েছেন মার্কিন ভাইস প্রেসিডেন্ট (US Vice President) জে ডি ভ্যান্স (JD Vance) । সঙ্গে রয়েছেন তাঁর ভারতীয় বংশোদ্ভূ স্ত্রী ঊষা, সহ তিন সন্তান। মার্কিন ভাইস প্রেসিডেন্টের পদে বসার পর এই প্রথম ভারতে সফরে এলেন ভ্যান্স। আগামী ২৪ পর্যন্ত তিনি এই দেশ থাকবেন।

মঙ্গলবার স্বপরিবারে জয়পুরের ( Jaipur) অম্বর ফোর্ট (Ambar Fort) সফর করেন ভ্যান্স। সঙ্গে ছিলেন সেকেন্ড লেডি, স্ত্রী ঊষা, সহ তাদের তিন নাবালক সন্তান এবান, বিবেক ও মীরাবেল।

জয়পুরের অম্বর ফোর্টে রাজকীয় অভ্যর্থনা জানানো হয় মার্কিন ভাইস প্রেসিডেন্টকে। ভ্যান্সকে ঐতিহ্যবাহী রাজস্থানী রীতিতে স্বাগত জানানো হয়।

এর জন্য দুটি হাতিকে আগে থেকেই প্রশিক্ষণ দেওয়া হয়েছিল। অম্বর ফোর্টে কাছে রয়েছে হাতি গাঁও, সেখানেই এই রাজকীয় অভ্যর্থনার আয়োজন করা হয়।

আরও পড়ুন: ভারতে পা রাখলেন মার্কিন ভাইস প্রেসিডেন্ট জে ডি ভ্যান্স, দেওয়া হল গার্ড অফ অনার

আম্বর ফোর্ট প্রাসাদ, যা স্থাপত্যের এক সুন্দর মিশ্রণ এবং ইউনেস্কোর বিশ্ব ঐতিহ্যবাহী স্থান পেয়েছে। রাজ্যের প্রত্নতত্ত্ব বিভাগের একজন কর্মকর্তা জানিয়েছেন, মার্কিন ভাইস প্রেসিডেন্টের খাতিরে সোমবার দুপুর ১২টা থেকে ২৪ ঘন্টার জন্য দর্শনার্থীদের জন্য বন্ধ রাখা হয়েছে।

জয়পুর গোলাপি শহর নামেই জনপ্রিয়। এটি পর্যটকদের কাছে অতি আকর্ষণীয়।

#WATCH | Rajasthan: Vice President of the United States, JD Vance, along with Second Lady Usha Vance and their children at Jaipur’s Amber Fort. pic.twitter.com/COCRhmzizo

— ANI (@ANI) April 22, 2025

বুধবার সকালে মার্কিন ভাইস প্রেসিডেন্টের একটি বিশেষ বিমানে জয়পুর থেকে আগ্রার উদ্দেশ্যে যাত্রা করার কথা রয়েছে। জয়পুর ফেরার পরে, সিটি প্যালেস পরিদর্শনে যাবেন। বৃহস্পতিবার পরিবারকে নিয়ে আমেরিকার উদ্দেশে রওনা দেবেন মার্কিন ভাইস প্রেসিডেন্ট ভ্যান্স।

গত ২১ তারিখ দিল্লি আসেন ভ্যান্স। সেদিনই প্রধানমন্ত্রীর সঙ্গে একাধিক ইস্যুতে বৈঠক করেন তিনি। পরে একটি মোদির আমন্ত্রণে একটি নৈশভোজে অংশ নেন।